b'\n_START_ARTICLE_\nLietuvos laisvosios rinkos institutas\n_START_SECTION_\nVeikla\n_START_PARAGRAPH_\nLietuvos laisvosios rinkos institutas atlieka tyrimus reik\xc5\xa1mingais ekonomikos ir jos politikos klausimais, kuria reform\xc5\xb3 koncepcijas, rengia \xc4\xafstatym\xc5\xb3 projektus ir ekspertizes, teikia si\xc5\xablymus vald\xc5\xbeios institucijoms. Institutas taip pat atlieka sociologines apklausas, leid\xc5\xbeia ekonomin\xc4\x99 literat\xc5\xabr\xc4\x85, rengia konferencijas, seminarus, paskaitas. Instituto svetain\xc4\x97je pateikiama daug pasisakym\xc5\xb3 ir analitin\xc4\x97s med\xc5\xbeiagos \xc4\xafvairiomis ekonomikos temomis,  Dauguma skelbiam\xc5\xb3 straipsni\xc5\xb3 n\xc4\x97ra moksliniai darbai ir paprastai yra vie\xc5\xa1inami \xc5\xbeiniasklaidoje.\n_START_SECTION_\nIdeologin\xc4\x97 kryptis\n_START_PARAGRAPH_\nLietuvos laisvosios rinkos institutas platina id\xc4\x97jas, skatinan\xc4\x8dias suma\xc5\xbeinti valstybini\xc5\xb3 institucij\xc5\xb3 \xc4\xaftak\xc4\x85 ekonominiam \xc5\xa1alies gyvenimui (\xe2\x80\x9evalstyb\xc4\x97 turi nuosekliai pasitraukti i\xc5\xa1 vis\xc5\xb3 veiklos sri\xc4\x8di\xc5\xb3, kurios jai neb\xc5\xabdingos\xe2\x80\x9c, kiek tik \xc4\xafmanoma atsisakyti valstybinio rinkos reguliavimo \xe2\x80\x9erinkos veikimo reguliavimo bei kontrol\xc4\x97s panaikinimas leist\xc5\xb3 geriau panaudoti visus i\xc5\xa1teklius, taigi sukurti daugiau g\xc4\x97rybi\xc5\xb3\xe2\x80\x9c) bei ma\xc5\xbeinti valstybinio sektoriaus apimt\xc4\xaf._NEWLINE_Kai kurios LLRI id\xc4\x97jos yra \xc4\xafra\xc5\xa1omos \xc4\xaf liberali\xc5\xb3 partij\xc5\xb3 (LiCS, LRLS ir kt.) programas, ta\xc4\x8diau \xc4\xafgyvendinamos ir kit\xc5\xb3 politini\xc5\xb3 j\xc4\x97g\xc5\xb3. Pvz., LLRI propaguojama mokes\xc4\x8di\xc5\xb3 ma\xc5\xbeinimo programa Lietuvoje buvo \xc4\xafgyvendinta esant tiek socialdemokratin\xc4\x97s, tiek konservatori\xc5\xb3, tiek ir liberaliosios pakraipos Seime daugumai.'